CELEX: 62009TN0225
Language: el
Date: 2009-06-08 00:00:00
Title: Υπόθεση T-225/09: Προσφυγή της 8ης Ιουνίου 2009 — CLARO κατά ΓΕΕΑ — Telefónica (Claro)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/61
            
         Προσφυγή της 8ης Ιουνίου 2009 — CLARO κατά ΓΕΕΑ — Telefónica (Claro)
   (Υπόθεση T-225/09)
   2009/C 180/113
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: CLARO, SA (εκπρόσωποι: E. Armijo Chávarri και A. Castán Pérez-Gómez, abogados)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Telefónica, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου, της 26ης Φεβρουαρίου 2009, στην υπόθεση R 1079/2008-2, και να αναπέμψει την υπόθεση στο εν λόγω τμήμα προς εκδίκαση, καταδικάζοντας ρητώς το Γραφείο στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: BCP S/A, η οποία δραστηριοποιείται πλέον με την επωνυμία CLARO, S.A., προσφεύγουσα.
   
      Σήμα προς καταχώριση: Τρισδιάστατο σήμα που περιέχει το λεκτικό στοιχείο «CLARO» (αίτηση καταχωρίσεως αριθ. 5 229 241), για προϊόντα και υπηρεσίες των κλάσεων 9 και 38.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Telefónica S.A.
   
      Αντιταχθέν σήμα ή σημείο: Προγενέστερο λεκτικό κοινοτικό σήμα «CLARO» (αριθ. 2 017 341) για, μεταξύ άλλων, προϊόντα και υπηρεσίες των κλάσεων 9 και 38.
   
      Απόφαση του τμήματος ανακοπών: Δέχεται την ανακοπή.
   
      Απόφαση του τμήματος προσφυγών: Απορρίπτει την προσφυγή ως απαράδεκτη, διότι η προσφεύγουσα δεν κατέθεσε το προσήκον έγγραφο αιτιολογήσεως.
   
      Λόγοι ακυρώσεως: Κατά την προσφεύγουσα, η προσβαλλομένη απόφαση είναι αντίθετη προς την αρχή της λειτουργικής συνέχειας μεταξύ του τμήματος ανακοπών και του τμήματος προσφυγών. Κατά την άποψή της, ήταν προφανές ότι η προσφυγή έβαλε κατά του συνόλου της προσβαλλομένης αποφάσεως του τμήματος ανακοπών και ότι στηριζόταν στην εκ μέρους του εσφαλμένη ερμηνεία του άρθρου 8, παράγραφος 1, στοιχείο β', του κανονισμού (ΕΚ) 207/2009, για το κοινοτικό σήμα.